送從道
作者：孔平仲
朝代：宋

paragraphs: 去年風雲攪天暗，君馬區區之海涯。
今年苦寒又訪別，正是去年行役時。
信陽雖遠重來得，小桃常探春消息。
如今官滿去不返，又見花開誰記憶。
乾坤浩蕩歸無鄉，歲月崢嶸老相逼。
一官奔走隨所使，後期會合知南北。
篇詩惜別人少和，須知此別真可惜。
黄髯半醉舌若蜚，它日樽前無此客。